ОБЩИНСКА ИЗБИРАТЕЛНА КОМИСИЯ

МЪГЛИЖ
Р Е Ш Е Н И Е № 057 - МИ

25.09.2019 г.

ОТНОСНО: Назначаване на членовете на СИК на територията на Община Мъглиж и утвърждаване на списъка с резервни членове.
В изпълнение на чл. 91, ал. 8 от ИК в ОИК Мъглиж е постъпило писмо с рег. № 51 от 25.09.2019 г. и изх. № 92-1048-10#10 от 25.09.2019 г. от Д-р Душо Гавазов – Зам.-Кмет на Община Мъглиж, ведно с приложения. 

Приложените документи съдържат писмено предложение за съставите на СИК, на територията на Община Мъглиж, представляващо Приложение № 1, списък на резервните членове – Приложение № 2, предложенията на партиите и коалициите, представени при консултациите и списъци с резервните членове на СИК, копие от Удостоверение за актуално правно състояние на партията или решение за създаване на коалицията, пълномощни на лицата, участвали в преговорите, в случай, че се представляват от пълномощник, списък с имената и телефоните за връзка с лицата, участвали в консултациите, протокол от проведените консултации при кмета, копие от съобщението за провеждане на консултациите и начините на оповестяване на съобщението за провеждане на консултациите в срока по чл.91, ал.1 от ИК.  

На проведено заседание на ОИК Мъглиж на 25.09.2015 г. от 16.00 часа, за което е изготвен Протокол от 25.09.2019 г., след проведено гласуване е налице решение за назначаване на СИК на територията на Община Мъглиж, съгласно предложението на Кмета на Община Мъглиж, по реда на чл. 91, ал. 8 от ИК, по смисъла на чл. 85, ал. 4 от Изборния кодекс.

 Предвид гореизложеното и на основание чл. 85, ал. 4, чл. 87, ал. 1, т. 5, във вр. чл. 91, ал. 11 от Изборния кодекс, Общинска избирателна комисия  Мъглиж

                                                  Р Е Ш И :

Назначава секционни избирателни комисии на територията на Община Мъглиж съгласно предложението на Кмета на Община Мъглиж и утвърждава списъка с резервни членове. 

Неразделна част от това решение е Приложение № 1, съдържащо имената на предложените лица за членове на СИК, единен граждански номер, длъжност в комисията, образование, специалност и партията или коалицията, която ги предлага и Приложение № 2, съдържащо имената на предложените лица за резервни членове на СИК, единен граждански номер, образование, специалност и партията или коалицията, която ги предлага.
Настоящото решение е обявено по реда на чл. 87, ал. 2 от Изборния Кодекс и подлежи на обжалване в три дневен срок пред ЦИК.

